Ազդրապուխտ

Ազդրապուխտ, խոզապուխտ, մսամթերք, որը պատրաստում են մսացու կամ բեկոնացու խոզի մսեղիքի կոնքազդրային կամ ուսաթիկնային մասերից։

Ազդրապուխտը օգտագործում են որպես սառը խորտիկ, ինչպես նաև տապակում պոմիդորով և սոխով։ Սառը վիճակում մատուցելիս՝ ազդրապուխտը բարակ կտրտում են մկանաթելքերին ուղղահայաց, շարքերով դասավորում սկուտեղի մեջ և զարդարում մաղադանոսով և հազարի տերևներով։ Խավարտը՝ թարմ կամ թթու վարունգ, կաղամբ, պոմիդոր։ Տապակած ազդրապուխտի հետ մատուցում են կանաչ ոլոռ, լոբի, կարտոֆիլախյուս։

Ազդրապուխտը պահում են առանց կտրատելու՝ մութ, զով տեղում։ Սառնարանում ազդրապուխտը կարելի է պահել մինչև 2 օր՝ ցելոֆանի մեջ։ Եփած, կտրտած ազդրապուխտը անհրաժեշտ է օգտագործել նույն օրըՏնային տնտեսության հանրագիտարան, Երևան, ՀՀՀ, 1997, էջ 128։։

 Ծանոթագրություններ 

Կատեգորիա:Մսամթերք
Կատեգորիա:Խոզեր
Կատեգորիա:Զատկվա ուտեստներ